“Törkiyä iqtisadı 15 nçe iyül’dä olı sınaw aşa uzdı” | TRT Tatarça\n“Törkiyä iqtisadı 15...\n“Törkiyä iqtisadı 15 nçe iyül’dä olı sınaw aşa uzdı”\nBu xaqta ilbaşı Ärdoğan Törkiyä - Belarus’ Êş forumında yasağan çığışında citkerde\n12.11.2016 ~ 15.05.2021\n11 nçe noyabr’dä Belarus’qa räsmi säfär yasağan Törkiyä ilbaşı Räcäp Tayyip Ärdoğan Törkiyä - Belarus’ Êş forumında qatnaşıp çığış yasadı.\nBelarus’qa uzğan aylarda planlaştırğan säfäreneñ “Fätullahçı terror oyışması”nıñ 15 nçe iyül’däge tüntäreleş kereşüe arqasında kiçekterelüen belderüçe Ärdoğan tüntäreleşçelärneñ törek milläteneñ qıyulığı häm fidaqärlege belän ciñelügä duçar buluın citkerde.\nTörkiyä ilbaşı awır könnärendä Törkiyäneñ yanında bulıp aña yaqlaw kürsätkän ilbaşı Lukaşenko häm Belarus’ xalqına räxmätlären belderde.\nÄrdoğan nigeze nıq köçle Törkiyä iqtisadınıñ 15 nçe iyül’dä olı sınaw aşa uzuına basım yasadı.\nTörkiyä iqtisadınıñ totrıqlı räweştä yulın däwam itterüen belderüçe Ärdoğan xalıqara investorlarnıñ Törkiyägä ışanunı däwam itüläre turında äytülären häm monı açıq räweştä kürsätülären citkerde.\nTörkiyä ilbaşı zur külämle proyektlar häm kapital salularnıñ däwam itüen dä assızıqladı.\nÄrdoğan 2003 nçe yılda 49 million dollar bulğan ike il arasındağı tışqı säwdä külämeneñ 2013 nçe yılda 545 million dollarğa citüen belderde.\nMaqsatlarınıñ monı berençe êtapta 1 million dollarğa citkerü buluın äytte.\nBelarus’ firmalarınıñ da Törkiyägä kapital saluın kötülären beldergän Ärdoğan ike il hawa yullarınıñ da ike yaqlı säfärlär oyıştıruın da teläwlären citkerde.\nUzğan yıl yal itü öçen Belarus’tan Törkiyägä 204 meñ keşe kilüen äytüçe ilbaşı Ärdoğan monıñ möhim adım buluın citkerep:”Törkiyädän Belarus’qa, Belarus’tan Törkiyägä barıp qaytular artsın”,-dide.\nİlbaşı programması tämamlanğannan soñ Törkiyägä qayttı.\nEtiketlar: #Törkiyä ilbaşı Minskta , #Törkiyä - Belarus’ Êş forumı , #Törkiyä iqtisadı , #“Fätullahçı terror oyışması”nıñ 15 nçe iyül’däge tüntäreleş kereşüe , #ike il mönäsäbätläre , #ike il xezmättäşlege , #ike il arasındağı tışqı säwdä küläme\nTörkiyädӓ Kovid 19: virus belän zararlanu oçraqları kimi\nİldä soñğı täwlektä 236 keşe koronavirus qorbanı buldı\n"Basıp aluçı İzrail matbuğat iregenä dä höcüm itte"\nBu xaqta Törkiyä ilbaşı idaräseneň êlemtä bülege başlığı Fäxrettin Altun belderde\n3 "PKK"lı terrorçı täêsirsez xälgä kiterelde\nBu xaqta Törkiyä saqlanu ministrlığı xäbär itä